**Nikolaj Gavrilovitsj Tsjernysjevskij** (russisk: Николай Гаврилович Чернышевский; født 12. julijul./ 24. juli 1828greg. i Saratov, død 17. oktoberjul./ 29. oktober 1889greg.), var en russisk forfatter og filosof.

Tjernysjevskij ble født i Saratov i 1828. I 1846 flyttet han til St. Petersburg for å studere ved St. Petersburgs universitet, og i 1850 leverte han sin magisteravhandling om *Kunstens estetiske forhold til virkeligheten*, et arbeid som ble forbudt av undervisningsminister Avraam Norov. Han flyttet tilbake til Saratov og arbeidet noen år som gymnasielærer, før han returnerte til St. Petersburg, der han ble redaktør for tidsskriftet *Sovremennik*, der han publiserte sine viktigste arbeider i litteraturkritikk og filosofiske essay. Under det reaksjonære styret til Nikolaj I måtte tidsskriftet kjempe mot sensur og klager fra aristokratiet, men lyktes i å publisere arbeider av datidens beste russiske forfattere som Tolstoj, Turgenev og Nekrasov. 

Snart gikk Tsjernysjevskij over til å skrive om politiske og økonomiske temaer, påvirket av John Stuart Mills ideer. Kort tid etter livegenskapen ble opphevet i 1861 ble *Sovremennik* forbudt. Samtidig ble Tjernysjevskij sperret inne i Peter-Paul festningen, der han satt fengslet i to år (1862–64). Til tross for mangel på bevis på at han hadde brutt noen lov, ble han dømt og forvist til Sibir. Først i 1883 fikk han lov å vende vestover igjen, til Astrakhan. De siste årene av livet sitt var han opptatt med å oversette Georg Webers verdenshistorie. I 1889, hans siste leveår, fikk han returnere til fødebyen Saratov.

Først etter Tjernysjevskijs død kunne arbeidene hans publiseres på ny, med visse unntak. Blant hans beste litteraturkritiske arbeider er studiene av Lev Tolstojs *Barndomen* og *Ungdomen*, samt krigsstubbene fra Krim og Kaukasus. Allerede i fengselstiden i St. Petersburg skrev han den utopiske samfunns- og ekteskapsromanen *Sjto djelat?* (*Hva må gjøres?*, 1863). Romanen hadde stor innflytelse på den revolusjonære studentbevegelsen, til tross for den godlynte, tildels harmløse tonen. Verket var fram til 1900 strengt forbudt. Tjernysjevskijs *Samlede skrifter* kom ut 1905-06 i ti bind.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Gemeinsame Normdatei, besøkt 11. desember 2014[Hentet fra Wikidata]
3. 1 2   Store sovjetiske encyklopedi (1969–1978), avsnitt, vers eller paragraf Чернышевский Николай Гаврилович, besøkt 28. september 2015[Hentet fra Wikidata]
4. ↑   besøkt 31. desember 2014[Hentet fra Wikidata]

Eksterne lenker
---------------

* (en) Nikolai Chernyshevsky – kategori av bilder, video eller lyd på Commons Rediger på Wikidata

* (en) Nikolai Chernyshevsky – galleri av bilder, video eller lyd på Commons Rediger på Wikidata
* (en) Nikolaj Tsjernysjevskij på Internet Movie Database Rediger på Wikidata

* (en) Nikolaj Tsjernysjevskij hos The Movie Database Rediger på Wikidata
* (en) Nikolaj Tsjernysjevskij på Apple Music Rediger på Wikidata

* (en) Nikolaj Tsjernysjevskij på Discogs Rediger på Wikidata

  

Portaler: Russland | Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** RLS **·** BNE **·** BNE **·** CiNii **·** Discogs
 |